laion/Wikipedia-Exotic huggingface dataset:
ג'ייסון אביגן

ג'ייסון גרגורי אביגן (באנגלית: Jason Gregory Evigan; נולד ב-10 ביוני 1983) הוא מוזיקאי, זמר, פזמונאי, רב-נגן ומפיק מוזיקלי אמריקאי. הקרדיטים שהוא קיבל בתור פזמונאי כוללים כתיבה והפקה משותפת של "Girls Like You" ו-"What Lovers Do" מאת מארון 5, "Ghosttown" מאת מדונה, "Heart Attack" מאת דמי לובאטו, "Talk Dirty" מאת ג'ייסון דירולו ו-2 צ'יינז, "Lovers on the Sun" מאת דייוויד גטה ו-"Shed a Light" מאת רובין שולץ. אביגן היה הסולן של להקת הרוק אפטר מידנייט פרוג'קט, אף על פי שהלהקה נמצאת בהפסקה החל מ-2 באוקטובר 2014. בהמשך לכך, ויקטוריה וג'ייסון אביגן הקימו את הפרויקט "אלפנט הארט", במסגרתו יצאו השירים "Hiya" ו-"Warfare" שזכו להצלחה מתונה ברחבי העולם. אביגן נולד בלוס אנג'לס, קליפורניה, לשחקן גרג אביגן ולרקדנית פמלה סי. סרפה. הוא אחיהן של השחקניות ונסה לי אביגן ובריאנה אביגן. מדיה וקבצים בנושא ג'ייסון אביגן בוויקישיתוף ג'ייסון אביגן, ברשת החברתית אקס (טוויטר) ג'ייסון אביגן, ברשת החברתית אינסטגרם ג'ייסון אביגן, במסד הנתונים הקולנועיים IMDb (באנגלית) ג'ייסון אביגן, באתר ספוטיפיי ג'ייסון אביגן, באתר AllMusic (באנגלית) ג'ייסון אביגן, באתר MusicBrainz (באנגלית) ג'ייסון אביגן, באתר Discogs (באנגלית) Jason Evigan | Composer, Actor, Music Department, IMDb (באנגלית אמריקאית) Jason Evigan Interview - Writing Hits For Demi Lovato & Others, www.songwriteruniverse.com, ‏2013-06-10 (באנגלית אמריקאית) Jason Evigan, Genius (באנגלית) AfterMidnightProject.com is available at DomainMarket.com, AfterMidnightProject.com is available at DomainMarket.com (באנגלית) Elephant Heart – HIYA, נבדק ב-2023-11-15 Elephant Heart - Warfare (Official Audio), נבדק ב-2023-11-15
וולטר הנרי רותוול

וולטר הנרי רותוול (באנגלית: Walter Henry Rothwell‏; 22 בספטמבר 1872 - 12 במרץ 1927) היה מנצח אנגלי. רותוול נולד ב-לונדון שבאנגליה. הוא היה עוזר-מנצח לגוסטב מאהלר בהמבורג ולאחר מכן עשה חלק גדול מן קריירה שלו בארצות הברית. הוא היה מנצחה הראשון של הפילהרמונית של לוס אנג'לס, שנבחר לאחר שהתזמורת נכשלה במאמציה לשכנע את סרגיי רחמנינוב לעבור לחוף המערבי. הוא תואר כ"שמרני". רותוול מת בסנטה מוניקה, שבקליפורניה מהתקף לב בשעת נסיעה לחוף הים, לחקור אי-אילו פרטיטורות. מדיה וקבצים בנושא וולטר הנרי רותוול בוויקישיתוף וולטר הנרי רותוול, באתר MusicBrainz (באנגלית) וולטר הנרי רותוול, באתר "Find a Grave" (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יהודה דים

יהודה דים (נולד ב-25 ביוני 1975), הוא זמר ומלחין חרדי ישראלי, הלחין וביצע עשרות שירים, והוציא לאור מספר אלבומים וסינגלים מוזיקליים. נולד בירושלים, גדל בשכונת ישמח משה בגני תקווה בגיל עשר עברו הוריו לבני ברק למד בישיבת אור יהודה, בישיבת מאור התלמוד ברחובות, ובישיבת מיר בירושלים. כיום מתגורר בבני ברק. את הקריירה המוזיקלית הציבורית החל דים עם הלחנת השיר "השמיעיני" אותו ביצע הזמר אודי אולמן באלבומו 'דברי שיר'. בשנת 2006, עם האלבום 'שובי' שכלל 10 שירים. חלקם נחשבו ללהיטים בזמנו, ביניהם "פותח את ידך", ו"לא של חלום" שאף נבחרו לאוסף 'קולה להיטים' שהופק בחסות חברת קוקה-קולה וחולק כשי לחג בעיתונים משפחה ובקהילה, וכמובן השיר "שובי השולמית" שעל שמו נקרא האלבום. בשנת 2007 הוציא את האלבום "מחשבות", ובו עשרה שירים מקוריים שנכתבו על ידי הרב אהרן לוי אותם הלחין ושר דים. ביניהם הלהיטים 'טרבלינקה', 'השבבניק' ו'תגיד לי מה יותר מתוק מדף גמרא' ששמו הפך לביטוי מוכר. אלבום זה היה האלבום החרדי הראשון שהכיל כולו מוזיקה מקורית בלבד (ולא ציטוטים מהתנ"ך או דברי חז"ל). השיר 'דף גמרא' זכה במקום ראשון במצעד 'קפיצת הדרך' שהגיש קובי סלע בשנת 2022. בשנת 2011 הוציא דים אלבום נוסף שכתב הרב אהרן לוי והולחן על ידו, בשם "תכל'ס" ובו השירים 'בית המוסר', 'מבקש סליחה' ו'תכל'ס' ועוד. במסגרת שיתוף הפעולה ביניהם, ערכו לוי ודים הופעות משותפות בשם 'סיפור ושיר' בישיבות ובבמות נוספות. בשנת 2013 ביצע יחד עם להקת 'טריולה' את הסינגל 'נשמת כל חי' שכתב האברך חיים שיר, בעיבודם של אלי יונה ויואב רומם. בשנת 2015 הוציא סינגל שכתבה חני וינרוט ז"ל בשם 'החיים האלה'. בשנת 2017 יצר יחד עם העיתונאי לשעבר הרב קובי לוי את אלבום 'המפגש' המכיל 13 סיפורים ו-6 שירים שכתב הרב קובי לוי, והלחין וביצע דים. בשנת 2018, החל בהגשת תוכנית יומית משעה שבע עד שמונה בבוקר בתחנת הרדיו "קול חי מיוזיק". . בשנת 2023 הוציא את הסינגל-קליפ החרדי הראשון שהופק בתוכנת בינה מלאכותית - 'על גגות העיר', שנכתב גם הוא על ידי הרב אהרן לוי בהפקה מוזיקלית של יוני אליאב ובהפקה גרפית של גיל ישראלוב. באוגוסט 2023 הוציא את הסינגל 'ליבי' עם שלום ברנהולץ. בשנת 2024, עבר להגיש את התוכנית היומית שלו בין השעות 8-10 בבוקר ברדיו קול חי מיוזיק. יהודה דים בריאיון למנחם טוקר בתוכנית חסידישקייט 2 שובי - יהודה דים, באתר מוזיקה ישראלית, ‏2006 ה'מתוק' החדש של יהודה דים: תכל'ס • להאזנה, באתר בחדרי חרדים, ‏13 ביוני 2011 האלבום "תכל'ס", באתר הספרייה הלאומית, ‏2011 סיפור ושיר - "השבבניק". הרב אהרן לוי ויהודה דים., באתר יוטיוב קובי לוי כתב, יהודה דים שר: "המפגש", באתר חסידיניוז, ‏18 ביוני 2017 יהודה דים מנגן לכם את היום, באתר קול חי מיוזיק יאיר טוקר, גיל ישראלוב בקליפ AI הראשון במוזיקה היהודית, באתר כיכר השבת, ‏18 במרץ 2023 שלום ברנהולץ & יהודה דים - ליבי, באתר יוטיוב, ‏21 באוגוסט 2023
מרחב אילת

מרחב אילת הוא אחד משלושת המרחבים של מחוז הדרום של משטרת ישראל. מרחב אילת חולש בדרום במעבר מנחם בגין, בצפון צומת מנוחה בכביש 90, במזרח צומת ציחור בכביש 40. מטה המרחב נמצא ברחוב ששת הימים 64, אילת. מפקד המרחב הנוכחי הוא נצ"מ אליהו שמול. מרחב אילת נחשב לאזור מיוחד היות שהוא כולל אתרי תיירות ומוקדי בילוי, אזורי סחר וכלכלה ואתרים לאומיים. בגזרת המרחב אתרים כמו נמל תעופה רמון, מעבר מנחם בגין (גבול מצרים), מעבר יצחק רבין (גבול ירדן), קצצ"א, ונמל אילת. בגלל המרחק הגאוגרפי ממרכז הארץ גורמי פשיעה פלילית מחשיבים את העיר אילת כ-"עיר מפלט" ועל כן המרחב מתמודד גם עם אתגר זה. ב-2021 לאחר 50 שנים במשכנה, עברה משטרת מרחב אילת למבנה חדש וחדשני, שהוקם כחלק ממתחם חירום עירוני הכולל כל גופי החירום וההצלה ואת בית מעצר אילת. יחידה תחת מג"ב דרום אשר ההתמחות שלה היא לוחמה בטרור וטיפול בפשיעה. יחידת מג"ב אילת עוסקת בביטחון השוטף בעיר ומונעת ומצמצמת כניסה של גורמים חבלניים לעיר, הן מהגבול הימי בשיתוף עם חיל הים והן מהגבול היבשתי בשיתוף עם חטיבת יואב של צה"ל. במסגרת הפעילות מפעילה הפלוגה סיורים וצוותים מסביב לשעון ומבצעת פעילות יזומה למיגור הפשיעה בעיר. בתוך העיר מצטרפים כוחות מג"ב לפעילויות השוטפות עם השוטרים הכחולים של משטרת מרחב אילת ובכלל, הם מסיירים על קו החוף, בטיילת וברחבי העיר וגם בכביש 12 כדי לתת תחושת ביטחון לתושבי העיר ולתיירים. יחידת הסיור המיוחדת (יס״מ) של משטרת מרחב אילת הוקמה בשנת 2018 במטרה לתת מענה מבצעי מהיר לאירועי פח”ע ואירועים פליליים חריגים המצריכים התערבות של כוח מבצעי לוחם והגדלת נוכחות השוטרים בכדי לשמור על שלום הציבור ולטעת תחושת ביטחון באזרחים. שוטרי יס"מ אילת בטיילת החוף הצפוני, אוגוסט 2024 שוטרי יס"מ אילת סייר יס"מ אילת בטיילת החוף הצפוני, אוגוסט 2024 שוטרי משטרת התיירות בסיור בטיילת החוף הצפוני חבלן של משטרת אילת עם רובוט חבלה חבלן של משטרת מרחב אילת סירה מדגם "צרעה" של משטרת אילת עוגנת במרינה בחוף הצפוני מרחבים ותחנות במחוז דרום, באתר משטרת ישראל גיל ממן, מתחם חירום חדשני: נחנך מבנה המשטרה החדש והונחה אבן פינה לתחנת כיבוי אש אזורית, באתר עיריית אילת, ‏14 ביוני 2021 אוחיון, מאיר (2018-03-24). "הכוחות שמגנים על הנופשים באילת: "לאפשר את שגרת החופש"". Ynet. נבדק ב-2024-09-16.
אודי אולמן

אודי אולמן (נולד ב-7 בדצמבר 1973) הוא זמר, חזן ושליח ציבור ישראלי. אולמן נולד בחיפה לאביו, החזן דוד אולמן, והתחנך בישיבת יבנה בחיפה. את הקריירה המוזיקלית שלו החל אולמן בגיל צעיר, וכבר בילדותו עמד על במות מוזיקליות והצטרף להופעותיו של אביו. בשנת 1999 הוציא לאור את הסינגל "וללבנה אמר". השיר הפך ללהיט ובוצע על ידי זמרים רבים נוספים, ביניהם עמירן דביר שהוסיפו לאלבום 'שוש אשיש'. באותה שנה זכה אולמן בתואר 'תגלית השנה' בתוכנית 'מוצ"ש חסידי חי' בערוץ 7 של מנחם טוקר וקובי סלע. בהמשך השנה הוציא את אלבומו הראשון 'אגודה אחת' יחד עם המעבד יובל סטופל, בו הופיעו הלהיטים 'מה נאוו' ו'אין כאלוקינו'. האלבום זיכה את אולמן בתואר "זמר השנה" בערוץ 7.[דרוש מקור][מפני ש...] בשנת 2002 הוציא לאור את אלבומו השני 'דברי שיר' ובו השירים 'השמיעיני', 'אין ערוך' ו'אם אין אני לי מי לי' שנכללו באוסף הלהיטים של חברת קוקה-קולה וחולקו כשי לחג בעיתונים משפחה ובקהילה. האלבום זכה בתואר "אלבום השנה" לשנת 2002 בתוכנית מוצ"ש חסידי חי וזיכה אולמן בפעם השנייה בתואר "זמר השנה" באותה תוכנית. כמו כן זכה האלבום במקום הראשון בתחרות "תקליט הזהב" של גל פז. בשנת 2003 השתתף בהפקת פרויקט "יהודים בני מלכים" יחד עם יובל סטופל וחברת גל פז, במסגרתו הופק תקליטור DVD לצפייה המבוסס על שיריו של המלחין חיים בנט. בשנת 2004 הקים בלונדון יחד עם ג'רמי הורוויץ את להקת 'קול חי' בשיתוף זמרים ממוצא ישראלי, שבצעה לאורך השנים הופעות רבות ברחבי אירופה וארצות הברית. בשנת 2005 הוציא את אלבומו השלישי "אודי 3" שהתפרסם בזכות הלהיט 'נפלתי קמתי'. בשנת 2015 הקים את הפורום לחזנות יחד עם קבוצת חזנים נוספים. במסגרת הפורום הופק אלבום הפרויקט "חזנות בג'ינס" במטרה לקרב את עולם החזנות לצעירים. בשנת 2020 הוציא לאור אלבום תפילות ימים נוראים. נשוי ואב לחמישה, מתגורר במודיעין. אולמן מפורסם בעיקר כזמר, אך גם משמש כשליח ציבור וחזן בימים נוראים בקהילות בארצות הברית ובאירועים שונים. אתר האינטרנט הרשמי של אודי אולמן אודי אולמן, ברשת החברתית פייסבוק סרטונים בערוץ של אודי אולמן, באתר יוטיוב אודי אולמן, ברשת החברתית אינסטגרם אודי אולמן באתר קול הלשון על פי הביוגרפיה באתר הרשמי יהודים בני מלכים הסרט המלא, באתר יוטיוב אלבום 'אודי 3', באתר יוטיוב דף הפורום לחזנות, באתר פייסבוק חזנות בג'ינס, באתר חברת יובל האנסמבל הישראלי אודי אולמן - ימים נוראים, באתר יוטיוב
אבא ארך רגליים

האם התכוונתם ל... טיפולתיים (Tipulidae) - משפחה בסדרת הזבובאים, זבובי הטיפולה קיבלו את הכינוי העממי "אבא ארך רגליים" בשל מבנה גופם רעדניים – משפחה של עכבישים ארוכי-רגליים ושוכני בתים בסדרת העכבישאים - השם נפוץ בעיקר באוסטרליה קוצרים – סדרה של פרוקי רגליים במחלקת העכבישניים - השם נפוץ בעיקר בארצות הברית וקנדה ארכרגליים – משפחת קוצרים בעלי רגליים ארוכות אבא ארך רגליים (ספר) – ספר משנת 1912 מאת הסופרת האמריקאית ג'יין ובסטר אבא ארך רגליים (סרט) – סרט משנת 1955 ארך רגליים
ג'ורג' צ'יגובה

ג'ורג' צ'יגובה (באנגלית: George Chigova;‏ 4 במרץ 1991 – 15 בנובמבר 2023) היה כדורגלן זימבבואי ששיחק בעמדת השוער בנבחרת זימבבואה ובמספר מועדונים בזימבבואה ובדרום אפריקה. צ'יגובה החל את הקריירה המקצוענית שלו בקבוצות גאנרס הארארה ודינמוס הארארה מליגת העל הזימבבואית. ב-25 בפברואר 2014 חתם צ'יגובה על חוזה לשלוש שנים בסופרספורט יונייטד מליגת העל הדרום-אפריקאית. ב-22 ביולי 2015 חתם על חוזה לשלוש שנים בפולוקוואנה סיטי מליגת העל הדרום-אפריקאית, מבלי שערך הופעות במדי סופרספורט יונייטד. הוא שיחק במועדון במשך חמש עונות, בהן ערך 125 הופעות ליגה. ב-1 באוקטובר 2020 חזר צ'יגובה לסופרספורט יונייטד, ועד למותו ערך שמונה הופעות ליגה במדי המועדון. ב-29 בנובמבר 2021 ערך צ'יגובה את הופעת הבכורה שלו בנבחרת זימבבואה, בהפסד 2-0 לנבחרת רואנדה במסגרת אליפות מזרח ומרכז אפריקה. הוא היה חלק מסגל הנבחרת לטורניר גביע אפריקה לאומות 2019, וערך הופעה אחת בטורניר, בתיקו 1-1 נגד נבחרת אוגנדה בשלב הבתים. הופעה זו הייתה הופעתו האחרונה בנבחרת. בסך הכל ערך צ'יגובה 32 הופעות במדי נבחרת זימבבואה. ב-15 בנובמבר 2023 מת צ'יגובה לאחר שהתמוטט בביתו. ג'ורג' צ'יגובה, באתר Transfermarkt ג'ורג' צ'יגובה, באתר Fussballdaten.de (בגרמנית) ג'ורג' צ'יגובה, באתר Soccerway ג'ורג' צ'יגובה, באתר WorldFootball.net ג'ורג' צ'יגובה, באתר National Football Teams ג'ורג' צ'יגובה, באתר FootballDatabase.eu Zimbabwe goalkeeper George Chigova to join SuperSport באתר BBC, ‏ 24 בפברואר 2014 (באנגלית) Frustrated keeper Chigova seals move to Polokwane City באתר New Zimbabwe, ‏ 22 ביולי 2015 (באנגלית) Egypt AFCON opponents: Zimbabwe name preliminary squad באתר KingFut, ‏ 14 במאי 2019 (באנגלית) SuperSport United’s George Chigova dies in training four months after heart problem diagnosis באתר IOL, ‏ 15 בנובמבר 2023 (באנגלית)
הפסקת האש של חג המולד

הפסקת האש של חג המולד הייתה הפסקת אש ספונטנית וקצרה שאירעה בחג המולד של שנת 1914 בחלק מאזורי הלחימה בין צבאות גרמניה, צרפת ובריטניה, במהלך מלחמת העולם הראשונה. זה היה אקט אי-התוקפנות המפורסם ביותר בסדרה של אקטים אי-תוקפניים ספונטניים במהלך מלחמת העולם הראשונה, המכונה באנגלית "Live and let live" (חייה ותן לחיות) (אנ'). הפסקת האש החלה ב-24 בדצמבר, ערב חג המולד, כאשר חיילי הצבא הגרמני החלו לקשט לכבוד החג את אזור הביצורים שלהם בגיזרת איפר בבלגיה. החיילים תלו נרות על העצים, וחגגו את המאורע בשירת שירי חג המולד כמו "לילה שקט, לילה קדוש" ("Silent Night" באנגלית; "Stille Nacht" בגרמנית). החיילים הבריטים שהיו מוצבים בשוחות הנגדיות הגיבו בשירת שירי חג מולד בשפה האנגלית. בערב חג המולד קיבלו שני הצדדים "מתנות" לכבוד חג המולד: הגרמנים קיבלו קופסת סיגריות ומקטרת עם ציור של הקיסר וילהלם השני, והבריטים קיבלו מהמלכה מרי סיגריות, ממתקים ומכתב ברכה. מובן שזו הייתה הזדמנות למשפחות החיילים לשלוח מתנות לחיילים בחזית. המתנות היוו גורם חשוב בהפסקת האש כאשר חיילים החליפו מתנות ביניהם. לאחר ששני הצדדים צעקו זה לזה ברכות לחג, נפגשו בכמה מקומות ב"שטח ההפקר" קבוצות של חיילים גרמנים ובריטים שהחליפו ביניהם מתנות קטנות לחג, כמו משקאות חריפים או סיגריות. הירי הארטילרי בגזרה זו הופסק גם הוא באותו הלילה. הפסקת האש התפשטה גם לאזורים אחרים של קו הלחימה, כאשר במקומות מסוימים אף נערכו משחקי כדורגל בין חיילי הצבא הגרמני והבריטי. הפסקת האש נמשכה ברוב האזורים עד סופו של ליל החג, אך במקומות מסוימים נמשכה עד ראש השנה הנוצרי. הפסקת האש אפשרה לכוחות לאסוף גופות של לוחמים שניגפו בקרב ולהביא אותם לקבורה מאחורי קווי הלחימה. במקומות מסוימים בשטח ההפקר אף נערכו הלוויות משותפות. גודלה של הפסקת האש בין החיילים הצרפתים לגרמנים היה מצומצם בהרבה מזו שהתקיימה בין החיילים הגרמנים לאלו הבריטים. בין הבריטים לגרמנים לא הייתה שנאה רבה הודות לכך שהמלחמה עוד לא הייתה בשיא ואילו מרבית החיילים הצרפתיים שמדינתם נפגעה מהפלישה הגרמנית לצרפת לא העלו בדעתם לפגוש חיילים גרמנים. הפסקת האש אירעה למרות התנגדותם של הדרגים הבכירים של הצבאות הלוחמים. בהמשך המלחמה מפקדי הצבאות החליטו כי אין לאפשר להפסקת אש שכזו לקרות שוב, ולכן בערבי חג המולד הבאים יחידות התותחנים השונות קיבלו פקודה להפגיז ללא הפסקה גם בחג עצמו, וזאת כדי למנוע אפשרות של הפסקת אש ספונטנית נוספת. אמצעי נוסף בו נעשה שימוש היה יצירת תחלופה מתמדת של כוחות בין הקווים השונים, על מנת למנוע מן החיילים להכיר את הצד הנגדי. ב-2005 הופק הסרט "חג שמח" (בצרפתית: "Joyeux Noël") המבוסס על פרשה זו. הפרשה מוזכרת בשיר "Let The Truce Be Known" של להקת אורפנד לנד הישראלית. הפרשה מוזכרת בקליפ לשירו של פול מקרטני "Pipes of Peace". הפרשה מוזכרת בסדרת המסע בזמן דוקטור הו בפרק הספיישל לחג המולד 2017. הפרשה מוזכרת בשיר "Christmas Truce" של להקת Sabaton השוודית. מדיה וקבצים בנושא הפסקת האש של חג המולד בוויקישיתוף סיימון ריס, שביתת הנשק של חג המולד באתר מקיף על מלחמת העולם הראשונה, באנגלית "Joyeux Noël", במסד הנתונים הקולנועיים IMDb (באנגלית) קן פולט "נפילת ענקים" בהוצאת (תמיר) מודן,MBJ יובל מלחי, פרק 122: אורן נהרי מראיין אותי על הפסקת האש של חג המולד 1914 – השעה הבינלאומית ברשת ב', באתר "קטעים בהיסטוריה", 28 בדצמבר 2014 הפסקת האש של חג המולד, באתר אנציקלופדיה בריטניקה (באנגלית)
אן-סופי מוטר

אן-סופי מוּטֶר (Anne-Sophie Mutter; נולדה ב-29 ביוני 1963 בבאדן-וירטמברג, גרמניה) היא כנרת גרמנייה. מוטר החלה לנגן בפסנתר בגיל חמש וזמן קצר לאחר מכן עברה לנגן בכינור, אצל ארנה הוניברגר וואיידה שטוקי. לאחר שזכתה בפרסים אחדים, שוחררה מן הלימודים הסדירים כדי להקדיש את זמנה לנגינה. כשהייתה בת 13 הזמין אותה המנצח הרברט פון קאראיין לנגן עם הפילהרמונית של ברלין. בשנת 1977 הופיעה לראשונה בפסטיבל זלצבורג ועם התזמורת הקאמרית האנגלית בניצוח דניאל בארנבוים. בגיל 15 ביצעה מוטר את ההקלטה הראשונה שלה, הקונצ'רטי השלישי והחמישי של מוצרט, עם הפילהרמונית של ברלין בניצוח הרברט פון קאראיין. באותה שנה הוכתרה בתואר "אמנית השנה". בשנת 1980 הופיעה לראשונה בארצות הברית עם הפילהרמונית של ניו יורק בניצוח זובין מהטה. בשנת 1985, בהיותה בת 22, הוכתרה לחברת כבוד באקדמיה המלכותית למוזיקה (לונדון) ולראש הפקולטה ללימודי כינור בין-לאומיים שם. בשנת 1988 יצאה לסיור רחב-ממדים בקנדה ובארצות הברית וניגנה לראשונה בקרנגי הול. בשנת 1998 ניגנה והקליטה לתקליטורים ו- DVD את מכלול הסונאטות לכינור של בטהובן, בליווי לאמברט אורקיס; ההקלטות שודרו בטלוויזיה בארצות רבות. אף כי הרפרטואר של מוטר כולל יצירות קלאסיות רבות, היא נודעת בעיקר בביצועי מוזיקה מודרנית. מספר יצירות נכתבו במיוחד למענה או הוקדשו לה, ביניהן Sur le Même Accord של אנרי דיטייה, פרטיטה של ויטולד לוטוסלבסקי, הקונצ'רטו השני לכינור של קשישטוף פנדרצקי ו"Gesungene Zeit" של וולפגנג ריהם. היא קיבלה פרסים שונים, ביניהם פרסי גראמי אחדים. כמו כן יש לה שני כינורות סטרדיוואריוס ("אמיליאני" מ-1703 ו"לורד דן-ראוון" מ-1710). בשנת 1989 נישאה אן-סופי מוטר לבעלה הראשון, דטלף וונדרליך, שמת בשנת 1995. לשניים שני ילדים, אראבלה וריכרד. היא נישאה שוב לפסנתרן והמנצח אנדרה פרווין בשנת 2002. הזוג חי במינכן עם ילדיה של מוטר עד מותו של פרווין בשנת 2019. פרס גראמי על ביצוע מצטיין של מוזיקה קאמרית: אן סופי מוטר ולמברט אורקיס על בטהובן: הסונאטות לכינור (מס' 1-3 אופוס 12; מס' 1-3, אופוס 30; סונאטת "האביב") 2000 פרס גראמי על ביצוע כלי מצטיין לסולן (עם תזמורת): אן-סופי מוטר ואנדרה פרווין (מנצח) על פרווין: קונצ'רטו לכינור "אן-סופי"/ברנשטיין: סרנדה (2005) אן סופי מוטר, קשישטוף פנדרצקי (מנצח) והתזמורת הסימפונית של לונדון על פנדרצקי: קונצ'רטו לכינור מס' 2, מטאמורפוזות (1999) אן-סופי מוטר, ג'יימס לוויין (מנצח) והתזמורת הסימפונית של שיקגו על ברג, קונצ'רטו לכינור/ריהם: (1994)Gesungene Zeit פרס ארנסט פון סימנס (2008) בשנת 2019 זכתה יחד עם ארבעה אמנים נוספים, ביניהם הפסלת הפלסטינית מונה חאטום והצייר ויליאם קנטרידג' בפרס התרבות היפני פרמיום אימפריאלה בקטגוריית מוזיקה. מדיה וקבצים בנושא אן-סופי מוטר בוויקישיתוף אתר האינטרנט הרשמי של אן-סופי מוטר (בגרמנית ובאנגלית) אן-סופי מוטר, ברשת החברתית פייסבוק אן-סופי מוטר, ברשת החברתית אינסטגרם אן-סופי מוטר, סרטונים בערוץ היוטיוב אן-סופי מוטר, במסד הנתונים הקולנועיים IMDb (באנגלית) אן-סופי מוטר, באתר ספוטיפיי אן-סופי מוטר, באתר Last.fm (באנגלית) אן-סופי מוטר, באתר AllMusic (באנגלית) אן-סופי מוטר, באתר MusicBrainz (באנגלית) אן-סופי מוטר, באתר Discogs (באנגלית) אן-סופי מוטר, באתר Songkick (באנגלית) אן-סופי מוטר, באתר בילבורד (באנגלית) אן-סופי מוטר, באתר אנציקלופדיה בריטניקה (באנגלית) Anne-Sophie Mutter receives Praemium Imperiale Award באתר גרמופון,‏ 17 בספטמבר 2019 (באנגלית)
קוטל השדים: רכבת האינסוף

קוטל השדים: רכבת האינסוף (ביפנית: 劇場版 鬼滅の刃 無限列車編) הוא סרט אנימה יפני משנת 2020 המבוסס על סדרת המאנגה קוטל השדים מאת קויוהארו גוטוגה. עלילה הסרט מהווה המשך ישיר לעלילת העונה הראשונה של העיבוד הטלוויזיוני של סדרת סדרת המאנגה. הסרט יצא לאקרנים במהלך התפרצות מגפת הקורונה. הקרנת הבכורה של הסרט התקיימה ב-16 באוקטובר 2020 ביפן. הוא גרף מעל ל-507 מיליון דולרים ברחבי העולם, ובעקבות כך הוא הפך לסרט הרווחי ביותר בעולם בשנת 2020. זו גם הייתה הפעם הראשונה אי פעם בה הפקה שאינה הוליוודית הגיעה לצמרת רשימת הסרטים הרווחיים ביותר בעולם של אותה השנה. שיא נוסף שהסרט שבר היה שהוא הפך לסרט היפני הרווחי ביותר בכל הזמנים (לפני כן הסרט היפני הרווחי ביותר בכל הזמנים היה המסע המופלא). הסרט זכה גם בפרסים רבים, כולל בקטגוריית הסרט המונפש הטוב ביותר של השנה בטקס פרסי האקדמיה היפנית לקולנוע וכן בקטגוריית סרט ההנפשה הטוב ביותר בטקס פרסי הוצ'י. ב-3 בפברואר 2023 יצא לאקרנים ביפן סרט המשך לסרט זה. עלילת הסרט מהווה ישיר לעלילת סדרת האנימה הפופולרית "קוטל השדים". העלילה מתמקדת בקוטל השדים הצעיר טנג'ירו קמאדו אשר יחד עם חבריו אינוסוקה האשיברה וזניטסו אגצומה יוצאים למשימה על סיפון רכבת מסתורית. קוטל השדים: אל כפר נפחי החרב אתר האינטרנט הרשמי של קוטל השדים: רכבת האינסוף (ביפנית) אתר האינטרנט הרשמי של קוטל השדים: רכבת האינסוף (באנגלית) "קוטל השדים: רכבת האינסוף", במסד הנתונים הקולנועיים IMDb (באנגלית) "קוטל השדים: רכבת האינסוף", באתר Rotten Tomatoes (באנגלית) "קוטל השדים: רכבת האינסוף", באתר Metacritic (באנגלית) "קוטל השדים: רכבת האינסוף", במסד הנתונים הקולנועיים KinoPoisk (ברוסית)
דורימון: תמיד לצידך

דורימון: תמיד לצידך (ביפנית: STAND BY ME ドラえもん) הוא סרט אנימה יפני משנת 2014 המבוסס על סדרת המאנגה דורימון ואשר בוים על ידי ריויצ'י יאגי וטקאשי ימאזאקי. הקרנת הבכורה של הסרט התקיימה ב-8 באוגוסט 2014. זהו הסרט הרווחי ביותר מכל הסרטים בזיכיון דורימון. גרסה של הסרט עם דיבוב באנגלית הוקרנה לראשונה ב-24 באוקטובר 2014 בפסטיבל הסרטים הבינלאומי של טוקיו. זה היה סרט ההנפשה הראשון של דורימון ב-CGI, והראשון שיצא לאקרנים גם בבתי קולנוע מחוץ ליפן. הסרט זכה להצלחה מסחרית ביפן והוא היה הסרט הנצפה ביותר ביפן במשך חמישה שבועות רצופים ובשנת 2014 הסרט דורג במקום השני ברשימה סרטי ההנפשה הרווחים ביותר באותה השנה ביפן (הסרט הראשון באותה הרשימה היה הסרט לשבור את הקרח של דיסני), כאשר באותה השנה הסרט גרף 183.4 מיליון דולרים. בפברואר 2015 הסרט זכה בפרס האקדמיה היפנית לקולנוע בקטגוריית סרט האנימציה הטוב ביותר של השנה בטקס פרסי האקדמיה היפנית לקולנוע. ב-20 בנובמבר 2020 יצא לאקרנים ביפן סרט המשך לסרט זה. עלילת הסרט מתמקדת בנער היפני הצעיר נוביטה נובי בן ה-10. נוביטה הוא נער עצלן למדיי, מגושם, ובעיקר חסר מזל. נוביטה מקבל ציונים נמוכים למדיי בבית הספר ויש לו בעיות חברתיות שונות. על מנת לסייע לנוביטה לשפר את מצבו הנין של נובי מהמאה ה-22 מחליט לשלוח חזרה בזמן את החתול הרובוטי דורימון על מנת שיסייע לנובי להתגבר על אתגרים שונים. משימתו של דורימון היא לוודא שלנוביטה לא יהיה עתיד מלא בכישלונות ונישואים אומללים. לדורימון יש גאדג'טים עתידניים רבים בהם הוא משתמש על מנת לסייע לנוביטה להתגבר על מכשולים שונים בחיי היומיום. הסרט מציג שלבים שונים בחייו של נוביטה, מילדותו ועד בגרותו, ומראה עד כמה הייתה לדורימון השפעה על חייו. מדיה וקבצים בנושא דורימון: תמיד לצידך בוויקישיתוף אתר האינטרנט הרשמי של דורימון: תמיד לצידך (ביפנית) "דורימון: תמיד לצידך", במסד הנתונים הקולנועיים IMDb (באנגלית) "דורימון: תמיד לצידך", באתר AllMovie (באנגלית) "דורימון: תמיד לצידך", באתר Rotten Tomatoes (באנגלית) "דורימון: תמיד לצידך", תסריט הסרט באתר Scripts.com (באנגלית) "דורימון: תמיד לצידך", במסד הנתונים הקולנועיים KinoPoisk (ברוסית)
2015 באסטרונאוטיקה

במהלך השנה בוצעו 86 שיגורים, מהם 26 (30%) על ידי רוסיה. 14 ביולי – הגשושית ניו הורייזונס חלפה סמוך לכוכב הלכת הננסי פלוטו וירחיו שיגורים שנכשלו מסומנים באדום. שיגורים מאוישים מסומנים בירוק. השיגור בוצע מכן שיגור LC-41 בנמל החלל קייפ קנוורל בעזרת משגר אטלס 5. שוגרו 11 לוויינים. השיגור בוצע מכן שיגור LC-16 במרכז שיגור הלוויינים טאיואן בעזרת משגר צ'אנגג'נג 6. שוגרו 20 לוויינים. השיגור בוצע מכן שיגור LC-3E בבסיס חיל האוויר ונדנברג בעזרת משגר אטלס 5. שוגרו 16 לוויינים. מדיה וקבצים בנושא 2015 באסטרונאוטיקה בוויקישיתוף ריכוז נתונים על השיגורים שוחרר למסלול ב-5 בפברואר על ידי משלחת מס' 42 לתחנת החלל הבין-לאומית שוחרר למסלול ב-3 במרץ על ידי משלחת מס' 42 לתחנת החלל הבין-לאומית על ידי משלחת מס' לתחנת החלל הבין-לאומית שוחררו למסלול תוך מספר ימים החל מ-15 ביולי על ידי משלחת מס' 44 לתחנת החלל הבין-לאומית שוחררן למסלול ב-16 ביולי על ידי משלחת מס' 44 לתחנת החלל הבין-לאומית שוחררן למסלול ב-16 ביולי על ידי משלחת מס' 44 לתחנת החלל הבין-לאומית שוחרר למסלול ב-17 בספטמבר על ידי משלחת מס' 45 לתחנת החלל הבין-לאומית שוחרר למסלול ב-17 בספטמבר על ידי משלחת מס' 45 לתחנת החלל הבין-לאומית שוחרר למסלול ב-5 באוקטובר על ידי משלחת מס' 45 לתחנת החלל הבין-לאומית שוחרר למסלול ב-5 באוקטובר על ידי משלחת מס' 45 לתחנת החלל הבין-לאומית שוחרר למסלול במספר ימים בספטמבר על ידי משלחת מס' 45 לתחנת החלל הבין-לאומית שוחרר למסלול ב-29 בינואר 2016 על ידי משלחת מס' 46 לתחנת החלל הבין-לאומית שוחרר למסלול ב-29 בינואר 2016 על ידי משלחת מס' 46 לתחנת החלל הבין-לאומית שוחרר למסלול ב-16 במאי 2016 על ידי משלחת מס' 47 לתחנת החלל הבין-לאומית שוחררן למסלול בהדרגה מ-17 במאי ועד ל-1 ביוני על ידי משלחת מס' 47 לתחנת החלל הבין-לאומית כולל 2 שיגורים בעזרת משגר תוצרת אוקראינה כולל 3 שיגורים בעזרת משגר תוצרת רוסיה מיזם בין לאומי שהשתמש במשגר מתוצרת אוקראינה. פעילות המיזם הופסקה בשנת 2014 ולא חודשה שימוש במשגר של האיחוד האירופי ורוסיה
דוד אלדן

דוד אלדן (נולד כדוד אנדרמן; 12 בפברואר 1914, וינה, האימפריה האוסטרו-הונגרית – 5 באוגוסט 1989, גבעתיים) היה צלם אוסטרי-ישראלי. אנדרמן התעניין בצילום מגיל צעיר, והושפע מדודו פרד דונקל. הוא למד רפואה בווינה, אך הפסיק בשנת 1934 כאשר עלה ארצה. הוא התגורר תחילה בקיבוץ ואז עבד אצל הסוכנות היהודית, שתמכה בבריחת הנוער היהודי מאירופה לארץ ישראל. בתחילת 1938 הוא נסע לווינה להלוויית אביו ונמלט בקושי ממעצר על ידי הגסטפו לאחר סיפוח אוסטריה במרץ של אותה שנה. בשובו ארצה התגייס לצבא הבריטי ב-1938 והוצב בקהיר. הוא המשיך להתעניין בצילום והתמחה בצילום פורטרט, הוא היה אוטודידקט. לאחר שחרורו מהצבא ב-1946 פתח סטודיו לצילום בתל אביב. לאחר קום מדינת ישראל ב-1948, עבד בשם אלדן כצלם במחלקת הצילום של לשכת העיתונות הממשלתית (לע"מ), שבראשה עמד הסופר הישראלי משה פרלמן. במהלך משפט אייכמן ב-1961 (אייכמן-פרוזס) היה אחראי על הקלטות הטלוויזיה. אלדן בנה ארכיון את תמונות לע"מ המשמש גם כארכיון לצלמים אחרים. משה מילנר נכנס לאחר מכן לתפקידו. מדיה וקבצים בנושא דוד אלדן בוויקישיתוף Rachel Neiman: Milner of the GPO retires, israel21, 23. února 2014
חרבות ברזל (מיני-אלבום)

חרבות ברזל הוא המיני-אלבום הראשון של הזמרת הישראלית אודיה, שיצא לאור ב-16 בנובמבר 2023, באמצעות חברת התקליטים הליקון ארומה מיוזיק. המיני-אלבום יצא בעקבות מלחמת חרבות ברזל וכולל שירים שנכתבו אודותיה. הסינגל המוביל מתוך האלבום, "חורף 23", בהשתתפותו של איזי, יצא לאור ב-22 באוקטובר 2023, והוא הוקדש לנרצחים במתקפת הפתע על ישראל ב-7 באוקטובר. השיר "דם של גיבורים" הקדישה אודיה לזכר חללי צה"ל שנפלו במלחמה, ואת "מלאכית לבנה" הקדישה לזכרה של מאי נעים, אחותה של חברתה הטובה שנרצחה בטבח במסיבת הטבע ליד רעים. מערכת תרבות ובידור, למען הילדים של חורף 23': אודיה שחררה אלבום חדש עם שירי מלחמה, באתר חדשות 13, 16 בנובמבר 2023 האלבום החדש של אודיה: "זה מרגש פי כמה", באתר כיפה, 16 בנובמבר 2023 חרבות ברזל, באתר Spotify, ‏2023-11-16